Напярэдадні самага вялікага свята ў праваслаўных вернікаў, свята светлага, радаснага і поўнага ўсяго самага найлепшага — Вялікадня — у раённым цэнтры культуры адбылося адкрыццё IX раённай пасхальнай выставы “Яечак сёлета багата, мы шчыра сустракаем свята!” Усіх прысутных прыйшлі павіншаваць благачынны цэркваў Нясвіжскай акругі, пратаіерэй Аляксандр Данчанка, святар храма Святога Велікамучаніка Георгія Перамаганосца г. Нясвіжа Павел Фокін, пробашч Рымска-каталіцкай парафіі Божага Цела ў Нясвіжы Пётр Шарко.